Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 197

9. Személyi higiénia 9.1. Azon személyeknek, akik az élelmiszerekkel kapcsolatba kerülnek, a vonatkozó személyi higiéniai elõírásokat minden tekintetben be kell tartaniuk, megfelelõ tiszta munkaruhát, és ahol szükséges védõruházatot (hajés szakállvédõt, szükség szerint maszkot, nyakvédõt stb.) kell viselniük. A védõruha felett személyi holmit tilos viselni. A védõruhát csak ahhoz a munkához lehet viselni, 2003/91. szám amelyhez kiadták, használata után azt a kijelölt helyen kell elhelyezni. A szennyezõdött védõruha cseréjérõl gondoskodni kell. A szennyezett munkahelyen dolgozók védõruházatát feltûnõ módon meg kell jelölni. 9.2. Az állatok levágásával, a húskezeléssel, nyersanyagok és termékek kezelésével, elõkészítésével foglalkozó dolgozóknak a munkanap kezdetén tiszta védõruhát kell felvenniük, azt a nap folyamán szükség szerint cserélniük kell, és a munkanap kezdetén, majd annak során többször is meg kell mosni és fertõtleníteni a kezüket. Azoknak, akik érintkezésbe kerültek beteg állattal vagy fertõzött hússal, termékkel, gondosan meg kell mosni és fertõtleníteni a kezüket, karjukat és a fertõzött testfelületüket. 9.3. A munkavégzésben közvetlenül részt nem vevõ személyek (pl. ellenõrök, látogatók) részére egyéni védõruházatot vagy egyszerhasználatos védõruházatot kell kiadni, amit azok kötelesek felvenni és viselni azon mûveletek során, amikor az élelmiszerekkel kapcsolatba kerülnek. 9.4.1. Azon személyeknek, akik az élelmiszerekkel kapcsolatba kerülnek, kötelesek egészségük védelme és a termelés tisztasága érdekében szükség szerint, a munka megkezdése elõtt tisztálkodási lehetõséget igénybe venni, testüket rendszeresen ápolni és tisztán tartani. A fedetlen testrészeket az azokon lévõ sérülések gyógyulásáig be kell fedni, kezeken lévõ sebeket vízhatlan kötéssel kell ellátni. 9.4.2. Azon személyeknek, akik az élelmiszerekkel kapcsolatba kerülnek, kötelesek kezüket megmosni és fertõtleníteni a munka megkezdése elõtt és minden olyan esetben, amikor kezük szennyezõdött vagy szennyezõdhetett, továbbá a WC használata után. 9.5.1. Élelmiszer-elõállítás és -forgalmazás közben csak az intézet által engedélyezett helyiségben vagy helyen lehet étkezni, inni, dohányozni. 9.5.2. Élelmiszer-elõállítás és -forgalmazás közben tilos köpködni, rágógumit rágni. 9.5.3. Az élelmiszer-elõállítás során a szemüveg kivételével tilos gyûrût, karórát, fülbevalót, lakkozott vagy mûkörmöt, mûszempillát viselni, a termelõhelyiségekbe személyes használati tárgyakat bevinni. 9.6. Szennyes vagy munkavégzés során szennyezõdött védõruhában nem szabad az étkezõhelyiségbe bemenni. 9.7. Élelmiszer elõállításával és forgalmazásával csak olyan személy foglalkozhat, aki megfelel a munkaköri alkalmasság orvosi vizsgálatáról és véleményezésérõl szóló jogszabály elõírásainak. 9.8. A tudottan vagy feltehetõen beteg, illetve kórokozó hordozó személyek, akik olyan betegségben szenvednek, amelyek élelmiszerrel is átvihetõk, valamint azok, akiknek elfertõzõdött sebeik, bõrfertõzésük, gyulladásuk vagy hasmenésük van, nem dolgozhatnak olyan helyeken, ahol élelmiszerekkel foglalkoznak, és ahol bármilyen kis esély is van arra, hogy az élelmiszerek közvetlenül vagy közvetetten kórokozó mikroorganizmusokkal fertõzõdjenek. Olyan új dolgozó alkalmazásakor, aki az élelmiszerekkel kapcsolatba kerülhet, külön jogszabály szerint igazolni kell, hogy nincs akadálya ilyen jellegû alkalmazásának.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes